Dátum:

2021. 02. 02.

Ügyiratszám:

22918-0001/2021

Melléklet: 1 db (intézkedési terv)

Előadó:

dr. Koncz Anita

**Tárgy: Az Országos Vízügyi Főigazgatóság Integritás jelentése 2020. évre vonatkozóan**

**Dr. Pintér Sándor Úr részére**

**Belügyminiszter**

**Nemzeti Védelmi Szolgálat**

**Korrupciómegelőzési Főosztálya útján**

kmf@nvsz.hu

**Integritás jelentés**

Az államigazgatási szervek integritásirányítási rendszeréről és az érdekérvényesítők fogadásának rendjéről szóló **50/2013. (II. 25.) Korm. rendelet** (a továbbiakban: Intr.) **3. § (2) bekezdése alapján** **az Országos Vízügyi Főigazgatóság integritás jelentésének megküldéséről ezúton intézkedem:**

1. **A szervezet integritás állapota**
2. **Szöveges értékelés az integritás helyzetéről**

2019. évben új integritás tanácsadó kijelölésére került sor. A tanácsadó osztott munkakörben, Belügyminiszter Úr jóváhagyásával látja el a vonatkozó jogszabályokban rögzített feladatokat (különösen a kockázatfelmérés, intézkedési terv készítése, részvétel a kockázatkezelési munkacsoportban, tanácsadás a vezetők és a foglalkoztatottak részére). A tanácsadó a Nemzeti Közszolgálati Egyetemen, az integritás tanácsadói képzésen történő tanulmányait sikeresen abszolválta, a képesítést 2020. júliusában jeles minősítéssel szerezte meg.

A 2020. évre előirányzott tervben foglaltak maradéktalanul megvalósultak. A megvalósulás részletei a jelentés 2.) pontjában kerültek részletesen rögzítésre.

2020. év végén az Országos Vízügyi Főigazgatóság teljes állománya részére „Integritás képzés” elnevezésű e-learning képzés megtartására került sor. Kiemelt fontosságú számunkra, hogy 2021. évben is fejlesszük szervezetünk integritását, ezért ismételten, az egész állomány vonatkozásában integritás képzést tartunk.

A 2020. évben létrehozott Kockázatkezelési Munkacsoport megkezdte tevékenységét. Kiemelt jelentőségű feladat végrehajtására került sor: a belső kontrollrendszerről szóló főigazgatói utasítás (belső normatív szabályozó) felülvizsgálata valósult meg.

Az Országos Vízügyi Főigazgatóság vezetői, mint folyamatgazdák részt vettek a kockázatkezeléssel kapcsolatos feladatokban (ellenőrzési nyomvonalak felülvizsgálata, kockázati szintek meghatározása). A kockázatkezelési feladatok koordinátori feladatait az integritás tanácsadó látta el.

A Főigazgatóság számára különösen fontos a szervezet átláthatósága, amellyel kapcsolatban az alábbiak megvalósítására került sor:

Az integritás tanácsadó adatvédelmi tisztviselője is egyben a szervezetnek. Minden egyes közérdekű adatigénylés jogszabályban rögzített határidőn belül megválaszolásra kerül (teljesítés, részbeli teljesítés, elutasítás). Ugyanakkor 2020. évben az adatvédelmi tisztviselő bevonásával – szükség esetén a szakterületi egységek vezetői felkérdezésével – valósult meg a panaszok és a közérdekű bejelentések kivizsgálása. Szervezetünk a közérdekű adatigénylésekről, a panaszokról és közérdekű bejelentésekről naprakész nyilvántartással rendelkezik.

A vezetők, mint folyamatgazdák az integritás tanácsadó részére küldték meg az azonosított kockázatokat, amely alapján a tanácsadó javaslatára készült el az intézkedési terv. A 2021. évre vonatkozóan készült intézkedési tervet jelentésem mellékleteként felterjesztem. Az intézkedési terv a kockázatok azonosítása és felmérése alapján készült el.

A kiadmányozásra vonatkozó főigazgatói utasítás – ahogy azt előző jelentésünk is tartalmazza – több célt szolgál, ugyanakkor a szervezeti integritás szempontjából lényeges, hogy egyrészt az iratok kiadmányozása az arra jogosult vezető részéről történjen, másrészt a „négy szem elve” érvényesüljön.

Az integritás tanácsadó személyét, függetlenségét (Főigazgató közvetlen beosztás) és feladatkörét az 17/2019. (OVF) számú főigazgatói utasítás (Ügyrend) deklarálja. A Főigazgatóság továbbra is elsődlegesen a prevenció elvét vallja a megtorlás helyett, azaz a cél az, hogy az állomány értékek és elvek követőivé váljanak és azok is maradjanak.

Tekintettel arra, hogy az integritásirányítási rendszer a belső kontrollrendszer kiegészítője, ezért szoros együttműködés kialakítására került sor a belső ellenőrök és az integritás tanácsadó között feladatellátásaik során, amely azonban nem eredményezi a belső ellenőrzés függetlenségének a sérülését. A sérülés megóvása főként azáltal történik, hogy a belső ellenőrzési vezető tanácsadóként vesz részt a folyamatban.

A Főigazgatóság – eleget téve az Intr.-ben foglalt jogszabályi kötelezettségeinek – jelen integritás jelentésben foglalta össze az integránsan működtetett szervezet megvalósítása érdekében tett lépéseit, az alábbiak szerint:

* Az Intr. értelmében a Főigazgatóság a kialakításra került integritásirányítási rendszert tovább fejlesztette.
* A Főigazgatóság teljes állománya az „Integritás képzés” e-learning oktatásban vett részt. A tananyag a korrupciós bűncselekmények és az integritás definiálása, valamint erősítése szempontjából legfontosabb területeket érintette.
* Az integritasvedelem@ovf.hu e-mail címen továbbra is bárki bejelentést tehet, ha integritási vagy korrupciós tárgykörbe tartozó problémát észlel.
* Az integritás tanácsadó által az Intr.-ből eredő kötelezettségek megvalósításra kerülnek (vö.: Intr. 6. §-ában foglaltak).
* A Főigazgatóság a transzparencia jegyében különös hangsúlyt fektet a közérdekű adatigénylések teljesítésére.
* Az integritás utasítás (belső normatív szabályozó) felülvizsgálatára és aktualizálására került sor.
1. **Az intézkedési tervben vállalt feladatok értékelése, azaz a 2019. évben keletkezett, 2020. évre vonatkozó intézkedési terv végrehajtása és eredményei**

**2.1.) A főigazgatói utasítások (belső normatív szabályozók) felülvizsgálata, aktualizálása, hatályon kívül helyezése; új utasítások megszövegezése; nyilvántartás vezetése, valamint intézkedés a közzétételről:**

Az utasítások felülvizsgálata és aktualizálása megtörtént a hatályos jogszabályi előírásoknak megfelelően. 2020. évben 72 db főigazgatói utasítás kiadására került sor.

Az utasítások a Főigazgatóság intranetén megtekinthetők, illetve azok az utasítások, amelyeket kötelező közzétenni, a Főigazgatóság honlapján szerepelnek ([www.ovf.hu](http://www.ovf.hu)).

Az utasítások nyilvántartásának vezetése naprakész.

**2.2.) Integritás képzés:**

Az integritás tanácsadó elkészítette a képzés tananyagát, az Oktatási Osztály vezetője pedig a BM továbbképzésért felelős főosztálya által engedélyeztette a képzést. Az e-learning képzést **2020. november 1-30. között lehetett elvégezni** a RVTV portálon keresztül. A teljes állomány sikeresen elvégezte a képzést.

**2.3.) A Közbeszerzési Terv és a közbeszerzési eljárások szabályszerűsége:**

A 2020. évi Közbeszerzési Terv a Belügyminisztérium részére **2020. március 31. napján megküldésre került**, amellyel egyidejűleg **a Közbeszerzési Osztály a tervet az EKR rendszerbe feltöltötte.**

A 3/2017. és a 23/2018. főigazgatói utasításokat hatályon kívül helyezte az 51/2020. (OVF) sz. főigazgatói utasítás (az OVF közbeszerzéseiről és beszerzéseiről), amely **2020. július 1. napján lépett hatályba.** A hatályos jogszabályok mentén készült el ez utóbbi (51/2020.) utasítás, ezáltal a közbeszerzési eljárásokra vonatkozó belső rendelkezések a hatályos szabályozásnak megfelelnek.

**2.4.) A munkaköri leírások felülvizsgálata:**

A Humánpolitikai Osztály a 20431-0010/2020. iktatószámú levelében arról tájékoztatta a Főigazgatói Hivatalt, hogy a Főigazgatóság állományára vonatkozóan 2020. január 31. napjáig a munkaköri leírások felülvizsgálata **megtörtént.** A változással érintett foglalkoztatottak esetében a munkaköri leírások aláírása és személyzeti anyagukban történő lefűzése megtörtént.

**2.5.) Általános jelentőségű intézkedések:**

a) Integritás tanácsadó szerepe

A tanácsadó a 2019. évi jelentésben foglaltakat végrehajtásában való közreműködést, tanácsadást megvalósítja azáltal, hogy a Főigazgatóság működésével összefüggő szabálytalanásokra képes reagálni. Tekintettel arra, hogy bejelentésekre nem került sor, ezért a kivizsgálásuk fogalmilag kizárt. Ennélfogva a tanácsadó vizsgálatot nem folytatott le.

b) Integritásfejlesztési ciklus teljesítése

2020. évben a belső normatív szabályozók felülvizsgálata megtörtént, amelynek folyományaként:

- a Belső kontrollrendszerről szóló főigazgatói utasítás hatályosítása megvalósult – különös tekintettel a folyamatalapú ellenőrzési nyomvonalak felülvizsgálatára,

- A Munkacsoport 2020. I. negyedévében tartott ülése folyományaként a kockázatkezelési szabályzat felülvizsgálata megvalósult. A Kockázatkezelési Munkacsoport Ügyrendje főigazgatói utasítás keretében került kiadásra: a 11/2020. (OVF) számú és az azt hatályon kívül helyező 62/2020. (OVF) számú főigazgatói utasítással. A 11/2020. (OVF) számú főigazgatói utasítás felülvizsgálatát az indokolta, hogy időközben a belső kontrollrendszerről szóló főigazgatói utasítás hatályba lépett, amely az ellenőrzési nyomvonal fogalmát pontosabban definiálta, az integrált kockázatkezeléssel kapcsolatos címben rögzített rendelkezések a Bkr. utasításban rögzített fogalmak szerint módosultak, valamint a kockázati szintek módosulása miatt az Ügyrendben is szükséges volt átvezetni az újonnan meghatározott kockázati szinteket.

c) Az integritás tanácsadó részvétele a szervezeti működésben

A Főigazgatónak az integritás tanácsadó háromhavonta, illetve szükség esetén soron kívül tesz jelenést a Főigazgatóság aktuális helyzetéről, amely magában foglalja az értékelést, valamint az integritással összefüggő feladatok végrehajtásával kapcsolatos tanácsadást.

e) Együttműködés erősítése

A Főigazgatóság, mint középirányító szerv és az irányítása alatt álló 12 területi vízügyi igazgatósággal szorosabb együttműködés kialakítására került sor.

f) Ellenőrzési nyomvonalak felülvizsgálata

A tanácsadó, valamint a folyamatgazdák bevonásával a felülvizsgálat megtörtént. Az aktualizált nyomvonalak Belügyminisztérium Ellenőrzési Főosztálya részére megküldésre kerültek.

1. **Integritás menedzsment értékelő lap**
2. **Az integritásirányítási rendszer működtetése:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnál az integritás tanácsadó kijelölése megtörtént. | X |  |
| 2. | Az integritás tanácsadó a Főigazgató közvetlen irányítása alatt áll. | X |  |
| 3. | Az integritás tanácsadó kijelölése a felettes szerv vezetőjének előzetes írásbeli egyetértése alapján történt. | X |  |
| 4. | Az integritás tanácsadó rendelkezik az előírt képesítési követelményekkel. | X  |  |
| 5. | Az integritás tanácsadó feladata ellátása során a rendeletben meghatározott feladatokon túl további feladatokat nem lát el.  |  | X (osztott munkakör: adatvédelmi tisztviselő, igazgatási referens) |
| 6. | A Főigazgatóság rendelkezik az integritási és korrupciós kockázatok aktuális felmérésével. | X |  |
| 7. | A Főigazgatóság rendelkezik aktuális integritási és korrupciós kockázatok kezelését szolgáló intézkedési tervvel. | X |  |
| 8. | A Főigazgatóság rendelkezik aktuális integritás jelentéssel. | X |  |
| 9. | Az integritás tanácsadó közreműködött az integritási és korrupciós kockázatok felmérésében.  | X |  |
| 10. | Az integritás tanácsadó közreműködött az intézkedési terv elkészítésében. | X |  |
| 11. | Az integritás tanácsadó közreműködött az integritás jelentés elkészítésében. | X |  |
| 12. | Az integritás tanácsadó neve és elérhetősége, valamint a feladatairól és tevékenységéről szóló tájékoztató a Főigazgatóság intranetes felületén hozzáférhető. | X |  |
| 13. | Az integritás tanácsadó neve és elérhetősége, valamint a feladatairól és tevékenységéről szóló tájékoztató a Főigazgatóság bárki számára elérhető intranetes felületén hozzáférhető. | X |  |

**b.) A Főigazgatóság működtetése, működésének szabályai:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A szervezeti célok teljesítése érdekében elvégzendő alapvető feladatok és a szervezeti egységeknek a Főigazgatóság fő feladataiból kiindulva meghatározott feladatait egy folyamatosan aktualizált és hatályos szervezeti és működési szabályzatban kerültek meghatározásra. | X |  |
| 2. | A mindennapi munkavégzés során felmerült hiányosságok, illetve szabálytalansági gyanú jelentésének, a felmerült szabálytalanságok feltárásának, kivizsgálásának és kezelésének kereteit és szabályait részletes, a belső szabályzatok között kiemelten kezelt eljárásrend állapítja meg. A jelentett esetek alapos kivizsgálásáról a Főigazgató minden esetben gondoskodik.  | X  |  |
| 3. | A Főigazgatóság rendelkezik a jogszabályok által előírt belső szabályzatokkal. | X |  |
| 4. | A Főigazgatóságnál külön szabályozás rendelkezik a külső szakértők alkalmazásának feltételeiről. | X (részben igen, a felülvizsgálat folyamatban van) |  |
| 5. | A Főigazgatóság biztosítja pénzügyeinek, vagyontárgyainak és eszközeinek megfelelő kezelését, gazdálkodására vonatkozó adatait nyilvánosan közzéférhetővé teszi. | X |  |

1. **Szervezeti stratégia, célkitűzések:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnak van nyilvánosan közzétett, a Főigazgatóság minden tagja által teljes körűen megismerhető, rendszeresen felülvizsgált stratégiája, amely rögzíti a szervezet stratégiai és operatív célrendszerét. | X (részben igen, a folyamatgazdák férnek hozzá) |  |
| 2. | A szervezeti stratégiában szerepel a következők közül valamelyik: szervezeti kultúra javítása, integritás fejlesztése, korrupció elleni fellépés témaköre. | X |  |
| 3. | A Főigazgatóság részt vett az Állami Számvevőszék integritás felmérésében, és csatlakozott az Integritás Támogatók Köréhez. | X |  |
| 4. | A Főigazgatóság évközben is figyelemmel kíséri az intézkedési tervben foglaltak végrehajtását, dokumentáltan kezeli a tapasztalatokat.  | X |  |
| 5.  | A vezetés iránymutatást ad a Főigazgatóság számára integráns működésével kapcsolatban.  | X |  |

1. **Személyügyi menedzsment intézkedések:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóság közalkalmazottjai rendelkeznek aktualizált és hatályos munkaköri leírással. | X  |  |
| 2. | A Főigazgatóság az új foglalkoztatottak számára az integritás témakörére is kiterjedően a beilleszkedés elősegítésére, valamint a Főigazgatóság működésének és szokásainak megismerésére előzetes felkészítést tart. | X (oktatás formájában) |  |
| 3. | A munkaerő-kiválasztás során maximálisan figyelembe veszi a Főigazgatóság a meghirdetett pozícióval szemben támasztott képzettségi és egyéb megfelelőségi követelményeket, és a megfelelő kompetenciájú személyek kiválasztása érdekében biztosítja: (1) a pozíció pályázat útján történő betöltését, (2) a kiválasztási eljárás során vizsga vagy tudáskészség felmérését, (3) a jelentkezők egyéni meghallgatására olyan bizottság előtt kerül sor, amelynek tagja a szakmailag illetékes vezető és a humánerőforrás-gazdálkodásért felelős szervezeti egység munkatársa.  | X  |  |
| 4. | Az elmúlt egy évben a Főigazgatóság vezetői részt vettek korrupció elleni fellépéssel, etikus működéssel, vagy integritással kapcsolatos képzésen. | X |  |
| 5. | Az elmúlt egy évben a Főigazgatóság munkatársainak legalább 10 %-a vett részt korrupcióelleni fellépéssel, etikus működéssel, vagy integritással kapcsolatos képzésen.  | X |  |

1. **Kockázatok elemzése és kezelése:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnál működik – a belső ellenőrzési feladatokon túl – olyan írásban is rögzített integrált kockázatkezelési rendszer, amelynek keretében sor kerül a kockázatok rendszerszerű elemzésére, az elemzés eredményeinek értékelésére, és az eredmények alapján konkrét kockázatkezelési tevékenységre.  | X  |  |
| 2. | Minden egyes beazonosított kockázat vonatkozásában meghatározásra kerül a bekövetkezésének valószínűsége, a Főigazgatóságra gyakorolt hatása, az egyes kockázatokhoz rendelt értékek pedig rögzítésre kerülnek írásos vagy elektronikus formában is.  | X |  |
| 3. | Biztosított az egyes kockázati tényező csökkentése érdekében hozott intézkedések megvalósításának nyomon követése, a beazonosított kockázatok év közben legalább egyszeri felülvizsgálata, valamint a kockázatkezelési folyamat minden egyes elemének (felmérés, elemzés, kezelés) legalább évenkénti teljes felülvizsgálata, a feltárt hiányosságok mielőbbi kijavítása, illetve a hatékonyabb feladatellátást biztosító módszerek és eszközök lehetőség szerinti bevezetése. | X |  |
| 4. | A különböző kockázatfelmérésekből, kockázatkezelési eljárásokról, javaslatokról, intézkedésekről egységes összefoglaló készül(t) a Főigazgató részére. | X |  |
| 5. | A Főigazgatóság év közben is értékeli a kockázatkezelési tervekben foglalt intézkedések végrehajtását  | X |  |

1. **Belső ellenőrzés és kontrollmechanizmusok:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnál működik a funkcionálisan is független, a nemzetközi belső ellenőrzési standardok, illetve a magyarországi államháztartási belső ellenőrzési standardok előírásaival összhangban lévő belső ellenőrzés. | X  |  |
| 2. | A Főigazgatóság rendelkezik rendszeres kockázatelemzéssel megalapozott éves ellenőrzési tervvel és stratégiai ellenőrzési tervvel. | X |  |
| 3. | A Főigazgatóságnál a teljes működést lefedően meghatározásra kerültek a folyamatok, kijelölésre kerültek a folyamatgazdák és a Főigazgatóság rendelkezik a folyamatokhoz igazított naprakész, aktuális ellenőrzési nyomvonallal. | X  |  |
| 4. | Biztosított, hogy az utalványozás, kötelezettségvállalás és ellenjegyzés feladatai közül ugyanaz a személy ne láthasson el egyszerre kettőt. | X |  |
| 5. | A Főigazgatóságnál érvényesül a folyamatba épített előzetes és utólagos vezetői ellenőrzési rendszer, értékelik és intézkedésekre kerül sor a hiányosságok kiküszöbölésére.  | X |  |

1. **Etikus és átlátható működés:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóság rendelkezik egy olyan, minden vezető és foglalkoztatott számára megismerhető etikai szabályzattal, amely pontosan körülhatárolja – többek között – az etikus magatartással és az integritással kapcsolatos elvárásokat.  | X  |  |
| 2. | A szervezet tagjai tisztában vannak azzal, hogy az integritás tanácsadóhoz fordulhatnak hivatásetikai kérdésekben.  | X |  |
| 3. | Elérhetők a Főigazgatóság tagjai számára a feldolgozott hivatásetikai dilemmák vagy esettanulmányok. |  | X (Nem történt etikai vétség, eljárás sem került lefolytatásra.) |
| 4. | A Főigazgatóság a közérdekű adatok vonatkozásában a közzétételi kötelezettségének eleget tesz.  | X |  |
| 5. | A Főigazgatóság rendelkezik az érdekérvényesítők fogadására vonatkozó belső szabályzattal. | X |  |

1. **Az intézkedési terv egyes tételeinek és azok végrehajtásának részletes táblázatos bemutatása a jelentés mellékletét képezi.**

**Jelentem, a Főigazgatóságnál 2020. évben közvetlen integritási és korrupciós kockázat nem merült fel.**

**Kérem jelentésem elfogadását!**

**Előterjesztette: Jóváhagyom:**

 **dr. Koncz Anita Láng István**

**integritás tanácsadó főigazgató**